Document ID: 32012D0029

KOMISIJAS ĪSTENOŠANAS LĒMUMS
(2012. gada 13. janvāris)
par standarta EN 60065:2002/A12:2011 “Audio, video un līdzīga elektroniskā aparatūra. Drošības prasības” un standarta EN 60950-1:2006/A12:2011 “Informācijas tehnoloģijas iekārtas. Drošums. 1. daļa: Vispārīgās prasības” atbilstību Eiropas Parlamenta un Padomes Direktīvas 2001/95/EK vispārējām drošības prasībām un atsauču uz šiem standartiem publicēšanu Eiropas Savienības Oficiālajā Vēstnesī
(izziņots ar dokumenta numuru C(2012) 55)
(Dokuments attiecas uz EEZ)
(2012/29/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1) un jo īpaši tās 4. panta 2. punkta pirmo daļu,
pēc apspriešanās ar Pastāvīgo komiteju, kas izveidota saskaņā ar 5. pantu Eiropas Parlamenta un Padomes 1998. gada 22. jūnija Direktīvā 98/34/EK, ar ko nosaka informācijas sniegšanas kārtību tehnisko standartu un noteikumu un Informācijas sabiedrības pakalpojumu noteikumu jomā (2),
tā kā:
(1)
Direktīvas 2001/95/EK 3. panta 1. punktā noteikts, ka ražotājiem ir pienākums laist tirgū vienīgi drošas preces.
(2)
Atbilstīgi Direktīvas 2001/95/EK 3. panta 2. punkta otrajai daļai produktu uzskata par drošu, ciktāl uz to attiecas atbilstošos valsts standartos ietvertie riski un risku kategorijas, ja tas atbilst brīvprātīgi pieņemtiem valsts standartiem, ar kuriem pārņemti Eiropas standarti un atsauces uz kuriem Komisija publicējusi Eiropas Savienības Oficiālajā Vēstnesī saskaņā ar minētās direktīvas 4. panta 2. punktu.
(3)
Atbilstīgi Direktīvas 2001/95/EK 4. panta 1. punktam saskaņā ar Komisijas noteikto pilnvarojumu Eiropas standartizācijas iestādes izstrādā Eiropas standartus.
(4)
Saskaņā ar Direktīvas 2001/95/EK 4. panta 2. punktu Komisijai ir jāpublicē atsauces uz šādiem standartiem.
(5)
Komisija 2009. gada 28. septembrī izsniedza pilnvarojumu M/452 Eiropas standartizācijas iestādēm izstrādāt Eiropas drošības standartu, lai noteiktu prasības aizsardzībai pret pārmērīgu skaļumu, ko rada personīgie mūzikas atskaņotāji un mobilie telefoni ar mūzikas atskaņošanas funkciju.
(6)
Saskaņā ar Komisijas izsniegto pilnvarojumu Eiropas Elektrotehniskās standartizācijas komiteja (Cenelec) 2011. gada 24. janvārī pieņēma standartu EN 60065:2002/A12:2011 “Audio, video un līdzīga elektroniskā aparatūra. Drošības prasības” un standartu EN 60950-1:2006/A12:2011 “Informācijas tehnoloģijas iekārtas. Drošums. 1. daļa: Vispārīgās prasības”.
(7)
Standarts EN 60065:2002/A12:2011 un standarts EN 60950-1:2006/A12:2011 ir saskaņā ar pilnvarojumu M/452 un atbilst Direktīvas 2001/95/EK vispārējām drošības prasībām. Atsauces uz šiem standartiem ir jāpublicē Eiropas Savienības Oficiālajā Vēstnesī.
(8)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota atbilstoši Direktīvai 2001/95/EK,
IR PIEŅĒMUSI ŠO LĒMUMU.
1. pants
Standarts EN 60065:2002/A12:2011 “Audio, video un līdzīga elektroniskā aparatūra. Drošības prasības” un standarts EN 60950-1:2006/A12:2011 “Informācijas tehnoloģijas iekārtas. Drošums. 1. daļa: Vispārīgās prasības” atbilst Direktīvas 2001/95/EK vispārējām drošības prasībām par risku, uz ko tie attiecas.
2. pants
Atsauci uz standartu EN 60065:2002/A12:2011 un standartu EN 60950-1:2006/A12:2011 publicē Eiropas Savienības Oficiālā Vēstneša C daļā.
3. pants
Šis lēmums ir adresēts dalībvalstīm.
Briselē, 2012. gada 13. janvārī

Labels: 12
7
3